Diari Oficial de la Generalitat Valenciana


Sumari del DOGV 4220, del 03-04-2002 (2002/2575)

RESOLUCIÓ de 7 de febrer de 2002, de la Direcció General d'Indústria i Energia, per la qual s'autoritza administrativament a Hidrocantábrico Distribución Eléctrica, SA, la construcció de la línia elèctrica aèria de transport a 220 kV, entre la línia l'Eliana-Torrent, propietat d'Iberdrola Distribución Eléctrica, SA, i la subestació transformadora de 220/20 kV, en construcció, propietat d'Hidrocantábrico Distribución Eléctrica, SA, ubicada a Quart de Poblet (València), corresponent a l'expedient amb referència ATLINE/2000/695 del Servei Territorial d'Indústria i Energia de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2575


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 7 de febrer de 2002, de la Direcció General d'Indústria i Energia, per la qual s'autoritza administrativament a Hidrocantábrico Distribución Eléctrica, SA, la construcció de la línia elèctrica aèria de transport a 220 kV, entre la línia l'Eliana-Torrent, propietat d'Iberdrola Distribución Eléctrica, SA, i la subestació transformadora de 220/20 kV, en construcció, propietat d'Hidrocantábrico Distribución Eléctrica, SA, ubicada a Quart de Poblet (València), corresponent a l'expedient amb referència ATLINE/2000/695 del Servei Territorial d'Indústria i Energia de València. [2002/F2575]
  
Vist l'expedient incoat pel Servei Territorial d'Indústria i Energia de València, a instància d'Hidrocantábrico Distribución Eléctrica, SA, relatiu a la construcció de la línia elèctrica aèria de transport a 220 kV, entre la línia l'Eliana-Torrent, propietat d'Iberdrola Distribución Eléctrica, SA, i la subestació transformadora de 220/20 kV, en construcció, propietat d'Hidrocantábrico Distribución Eléctrica, SA, i ubicada a Quart de Poblet (València).
  
Vist que en el període d'informació pública establit per l'article 9 del Decret 2.617/1966, de 20 d'octubre, sobre autorització d'instal·lacions elèctriques, Iberdrola Distribución Eléctrica, SA, ha presentat al·legacions on manifesta, en síntesi, que:
  
- En la documentació presentada no s'ha tingut en compte el caràcter del sòl per a l'actuació que es projecta.
  
- Hi ha deficiències i omissions en l'estudi d'impacte ambiental d'acord amb la normativa aplicable a aquest tipus d'instal·lacions.
  
- Hi ha deficiències en l'avantprojecte tècnic presentat per a l'autorització administrativa i reclama el nivell de transport d'entrada/eixida de la línia per a la seua propietat.
  
I sol·licita que no siga concedida l'autorització administrativa per a la construcció de la instal·lació de transport esmentada a Hidrocantábrico Distribución Eléctrica, SA. Aquestes al·legacions han sigut contestades pel peticionari d'acord amb l'article 10.1 del Decret 2.617/1966, de 20 d'octubre.
  
Vist que d'acord amb l'article 35.1 de la Llei 54/1997, de 27 de novembre, del Sector Elèctric, la instal·lació per a la qual se sol·licita autorització de construcció forma part de la xarxa de transport d'energia elèctrica.
  
Vist que amb data 27 de desembre de 2001 aquesta Direcció General autoritzà a Hidrocantábrico Distribución Eléctrica, SA, la construcció de la subestació transformadora a 220/20 kV que serà alimentada per la línia objecte de la present resolució.
  
Vist que, mitjançant el Decret de Tràmit de data 13 de juliol de 2001, l'Ajuntament de Quart de Poblet (València) va resoldre autoritzar el condicionat per a la construcció de la línia, el qual va ser acceptat per Hidrocantábrico Distribución Eléctrica, SA, segons el seu escrit de 8 d'agost de 2001.
  
Vist que amb data 19 de juliol de 2001 la Direcció General de Planificació i Gestió del Medi de la Conselleria de Medi Ambient dictà la Declaració d'Impacte Ambiental (DIA) que estimava favorablement, únicament a efectes ambientals, el projecte de línia objecte de la present resolució, basant-se en allò que es recull en l'estudi d'impacte ambiental i en el punt segon de la part resolutiva de la DIA.
  
Vist que amb data 23 d'agost de 2001 l'òrgan instructor de l'expedient ha emés informe favorable sobre la sol·licitud d'autorització administrativa.
  
Vist que amb data 10 de gener de 2002 va tenir entrada en aquesta conselleria l'informe de la Direcció General de Política Energètica i Mines del Ministeri d'Economia, després de l'autorització administrativa prèvia de construcció d'instal·lacions de transport d'energia elèctrica, d'acord amb el que s'ha assenyalat en l'article 36.3 de la Llei 54/1997, en el qual no es troba inconvenient perquè s'autoritze la línia sol·licitada per Hidrocantábrico Distribución Eléctrica, SA. En aquest es considera l'estudi de l'operador del sistema de data 19 de juliol de 2000, en el qual s'analitza la situació local de la xarxa i la influència de la nova demanda, i es conclou que es considera com a més adequada l'alimentació des de la línia de 220 kV l'Eliana-Torrent, ja que el comportament previst per a la xarxa de transport resulta acceptable i no es detecta degradació significativa en les prestacions de la xarxa de 132 kV. Aquest informe no es pronuncia respecte del règim econòmic regulat per la Llei 54/1997.
  
Vist que Hidrocantábrico Distribución Eléctrica, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Vist que el peticionari ha acreditat el compliment dels requisits assenyalats en l'article 36.2 de la Llei 54/1997, de 27 de novembre, del Sector Elèctric.
  
Vist que la sol·licitud d'autorització i aprovació de projecte indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Atés que la Llei 54/1997 reconeix la lliure iniciativa empresarial per a l'exercici de les activitats destinades al subministrament d'energia elèctrica sota els principis d'objectivitat, transparència i lliure competència.
  
Atés que la disposició transitòria onzena del Reial Decret 1.955/2000, d'1 de desembre, disposa que els expedients sobre les matèries que hi regula i iniciats amb anterioritat a l'entrada en vigor d'aquest es tramitaran fins a la seua resolució, de conformitat amb la normativa anterior.
  
Atés que d'acord amb l'article 10.2 del Decret 2.617/1966, l'article 3.3.c) de la Llei 54/1997, i la normativa autonòmica corresponent, la competència per a resoldre correspon a la Direcció General d'Indústria i Energia.
  
Aquesta Direcció General d'Indústria i Energia, resol:
  
Únic
  
Autoritzar administrativament a Hidrocantábrico Distribución Eléctrica, SA, la construcció de la línia aèria de transport d'energia elèctrica les característiques principals de la qual són les següents:
  
- Municipis afectats: Quart de Poblet.
  
- Províncies afectades: València.
  
- Origen: entre els suports núms. 251, 252 i 253 de la línia de 220 kV l'Eliana-Torrent propietat d'Iberdrola Distribución Eléctrica, SA.
  
- Final: subestació transformadora de 220/20 kV, autoritzada la seua construcció per aquesta Direcció General amb data 27 de desembre de 2001 a Hidrocantábrico Distribución Eléctrica, SA.
  
- Tensió nominal: 220 kV (1a categoria).
  
- Freqüència: 50 Hz.
  
- Potència màxima: 180 MVA (cos (= 0,9).
  
- Nombre de circuits: 2.
  
- Longitud total: 204 m.
  
- Conductors: alumini-alumoweld Cóndor de 2x454,5 mm², dúplex.
  
- Cables de terra: tipus alumoweld 7.8 de 58,56 mm².
  
- Suports: metàl·lics galvanitzats de gelosia per a doble circuit dúplex, tipus Drago 2500/H51 o similar.
  
- Posada a terra: piquets d'acer de coure i cable nu de coure de 50 mm².
  
- Aïllament: cadenes d'aïlladors formades per 16 elements tipus E120P de vidre, norma 16a.
  
- Pressupost: 201.364,54 euros (16.261.458 pessetes).
  
Aquesta resolució se sotmet a les següents condicions:
  
1. En el termini de sis mesos, comptats a partir de la notificació de la present resolució, Hidrocantábrico Distribución Eléctrica, SA, presentarà en el Servei Territorial d'Indústria i Energia de València el projecte tècnic d'execució de la línia per a la seua aprovació. Amb anterioritat a l'acabament d'aquest termini podrà sol·licitar la seua ampliació mitjançant sol·licitud motivada davant d'aquesta Direcció General d'Indústria i Energia.
  
2. Hidrocantárico Distribución Eléctrica, SA, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.
  
D'acord amb l'article 37.3 de la Llei 54/1997, la present autorització s'atorga sense perjudici de les concessions i les autoritzacions que siguen necessàries, d'acord amb les disposicions aplicables i en especial les relatives a l'ordenació del territori i al medi ambient.
  
L'administració deixarà sense efecte aquesta resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra aquesta podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 de febrer de 2002.- El director general d'Indústria i Energia: José Monzonís Salvia.